আমি তখন রাজশাহী বিশ্ববিদ্যালয়ের সেক্রেটারি ছিলাম। ঈদের ঠিক কয়েকদিন পরের ঘটনা। আমরাও সেবার অধিকাংশ জনশক্তি ক্যাম্পসে ঈদ করেছিলাম। ২৮ অক্টোবর সকাল থেকেই আমাদের সবার মধ্যে একটা উৎকণ্ঠা ছিল সারা দেশের পরিস্থিতি নিয়ে। সকাল পেরিয়ে যতই সময় এগিয়ে যাচ্ছে উৎকণ্ঠা ততই বাড়ছে। আমরা টিভি নিউজের সামনে বসে পরিস্থিতি জানার চেষ্টা করছি। হঠাৎ টিভি পর্দায় ঢাকার পল্টন ময়দানের হৃদয়বিদারক দৃশ্যগুলো চোখে পড়তেই গায়ের লোম শিউরে উঠলো। অজানা আশক্সক্ষায় হৃদয়ে কম্পন তৈরি করলো। কিছুক্ষণের মধ্যেই একের পর এক দীনি ভাইদের শহীদ হওয়ার ঘটনা কানে আসতে লাগলো।